PMIndiaData/PMIndiaSum huggingface dataset:
জন্ম শতবাৰ্ষিকীত পণ্ডিত ভীমসেন যোশীক স্মৰণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে জন্ম বাৰ্ষিকী উপলক্ষে পণ্ডিত ভীমসেন যোশীক স্মৰণ কৰে। এটি টুইটত প্ৰধানমন্ত্ৰীগৰাকীয়ে কয়; "বহুমুখী প্ৰতিভাধৰ পণ্ডিত ভীমসেন যোশী জীৰ জন্ম শতবাৰ্ষিকীত তেওঁক স্মৰণ কৰিছো। তেওঁৰ কৰ্মৰাজিৰে তেওঁ ভাৰতীয় সংগীত আৰু সংস্কৃতিক জনপ্ৰিয়কৰণত গুৰুত্বপূৰ্ণ বৰঙণি আগবঢ়াইছিল। তেওঁ তদুপৰি তেওঁৰ উপস্থাপনৰ জৰিয়তে আমাৰ ৰাষ্ট্ৰক একত্ৰিত কৰিছিল।"
নাগৰিকক ডিজিটেল জ্যোতিত আমাৰ স্বাধীনতা সংগ্ৰামীসকললৈ শ্ৰদ্ধাঞ্জলি জ্ঞাপনৰ আহ্বান প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে নাগৰিকসকলক ডিজিটেল জ্যোতিত আমাৰ স্বাধীনতা সংগ্ৰামীসকলৰ প্ৰতি শ্ৰদ্ধাঞ্জলি জ্ঞাপন আৰু আজাদী কা অমৃত মহোৎসৱক সফল কৰি তুলিবলৈ আহ্বান জনাইছে। এলানি টুইটত প্ৰধানমন্ত্ৰীগৰাকীয়ে কয়; "আমাৰ স্বাধীনতা সংগ্ৰামৰ বীৰসকললৈ বিশেষ শ্ৰদ্ধাঞ্জলি! ডিজিটেল জ্যোতিত প্ৰযুক্তিৰ প্ৰয়োগ কৰা হৈছে আৰু ইয়াৰ জৰিয়তে আপুনি, আমাৰ স্বাধীনতা সংগ্ৰামীসকলৰ প্ৰতি কৃতজ্ঞতাৰ আন্তৰিক বাৰ্তা শ্বেয়াৰৰ পথ প্ৰশস্ত হৈছে।" "দিল্লীৰ চেন্ট্ৰেল পাৰ্কত এটা স্কাই বিম লাইট সংস্থাপন কৰা হৈছে। প্ৰতিবাৰ শ্ৰদ্ধাঞ্জলি জ্ঞাপনেই ডিজিটেল জ্যোতিৰ আলোকসজ্জাক অধিক কৰি তুলিব। এই অনন্য প্ৰচেষ্টাত অংশগ্ৰহণ আৰু আজাদী কা অমৃত মহোৎসৱক সাফল্যমণ্ডিত কৰক।"
মহিলাৰ ৱৰ্ল্ড বক্সিং চেম্পিয়নশ্বিপত সোণৰ পদক জয় কৰাত প্ৰধানমন্ত্ৰীয়ে নিখাত জাৰীণক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে মহিলাৰ ৱৰ্ল্ড বক্সিং চেম্পিয়নশ্বিপত সোণৰ পদক জয় কৰাত নিখাত জাৰীণক অভিনন্দন জনায়। তেওঁ লগতে ব্ৰঞ্জৰ পদক জয় কৰাত মনীষা মউন আৰু পাৰৱীন হুদাকো অভিনন্দন জনায়। এটা টুইটত প্ৰধানমন্ত্ৰীয়ে কৈছে : "আমাৰ বক্সাৰসকলে আমাক গৌৰৱান্বিত কৰিলে! ৱ'মেন্স ৱৰ্ল্ড বক্সিং চেম্পিয়নশ্বিপত সুন্দৰভাৱে সোণৰ পদক জয়ৰ বাবে @nikhat_zareen (নিখাত জাৰীণ)লৈ অভিনন্দন। একেই প্ৰতিযোগিতাত তেওঁলোকৰ ব্ৰঞ্জৰ পদকৰ বাবে মই লগতে মনীষা মউন আৰু পাৰৱীন হুদাকো অভিনন্দন জনাইছো।"
২০১৭ চনৰ এচিয়া কাপ জয় কৰা ভাৰতীয় মহিলা হকী দললৈ প্ৰধানমন্ত্ৰীৰ অভিনন্দন

প্ৰধানমন্ত্ৰী শ্ৰী নৰেন্দ্ৰ মোদীয়ে ২০১৭ চনৰ এচিয়া কাপ জয় কৰা ভাৰতীয় মহিলা হকী দললৈ অভিনন্দন জ্ঞাপন কৰিছে। “২০১৭ চনৰ এচিয়া কাপ জয় কৰা ভাৰতীয় মহিলা হকী দললৈ অভিনন্দন জ্ঞাপন কৰিছো। তেওঁলোকৰ এনে প্ৰদৰ্শনত সমগ্ৰ ভাৰতে গৌৰৱ অনুভৱ কৰিছে”, প্ৰধানমন্ত্ৰীগৰাকীয়ে কয়।
ডেনমাৰ্কত প্ৰধানমন্ত্ৰী শ্ৰী নৰেন্দ্ৰ মোদীয়ে দিয়া প্ৰেছ বিবৃতিৰ ইংৰাজী অনুবা

মান্যবৰ, ডেনমাৰ্কৰ প্ৰধানমন্ত্ৰী, প্ৰতিনিধি দলৰ সদস্যসকল, সংবাদ মাধ্যমৰ বন্ধুসকল, শুভ সন্ধিয়া আৰু নমস্কাৰ, মাননীয় প্ৰধানমন্ত্ৰী, ডেনমাৰ্কত মোক আৰু মোৰ প্ৰতিনিধিদলক এক সুন্দৰ আদৰণি আৰু আতিথ্য দিয়াৰ বাবে আপোনাক আৰু আপোনাৰ দলক ধন্যবাদ জনাইছোঁ। আপোনাৰ সুন্দৰ দেশখনলৈ এয়া মোৰ প্ৰথম ভ্ৰমণ। যোৱা বছৰ অক্টোবৰ মাহত, মই আপোনাক ভাৰতত স্বাগতম জনোৱাৰ সুযোগ পাইছিলোঁ। দুয়োৰে এই ভ্ৰমণৰ সৈতে, আমি আমাৰ সম্পৰ্কত ঘনিষ্ঠতা আৰু গতিশীলতা আনিবলৈ সক্ষম হৈছোঁ। আমি দুয়োখন দেশ কেৱল গণতন্ত্ৰৰ মূল্যবোধ, মত প্ৰকাশৰ স্বাধীনতা আৰু আইনৰ শাসনৰেই অংশীদাৰ নহয়, আমাৰ দুয়োৰে বহুতো পৰিপূৰক শক্তি আছে। বন্ধুসকল, ২০২০ চনৰ অক্টোবৰত ভাৰত-ডেনমাৰ্ক ভাৰ্চুৱেল সন্মিলনৰ সময়ত আমি আমাৰ সম্পৰ্কক সেউজ কৌশলগত অংশীদাৰিত্বৰ মৰ্যাদা দিছিলোঁ। আজি আলোচনাৰ সময়ত আমি আমাৰ সেউজ কৌশলগত অংশীদাৰিত্বৰ যুটীয়া কৰ্ম-পৰিকল্পনাৰ পৰ্যালোচনা কৰিছোঁ। মই এইবাবেই সুখী যে বিভিন্ন ক্ষেত্ৰত, বিশেষকৈ নৱীকৰণযোগ্য শক্তি, স্বাস্থ্য, বন্দৰ, জাহাজ চলাচল, গোলকীয় অৰ্থনীতি আৰু পানী ব্যৱস্থাপনাৰ ক্ষেত্ৰত গুৰুত্বপূৰ্ণ অগ্ৰগতি হৈছে। ভাৰতত বিভিন্ন ক্ষেত্ৰত ২০০ৰো অধিক ডেনিছ কোম্পানীয়ে কাম কৰি আছে। এইসমূহ হৈছে- বায়ু শক্তি, জাহাজ, কনছালটেন্সী, খাদ্য প্ৰক্ৰিয়াকৰণ, অভিযান্ত্ৰিক আদি। এই কোম্পানীসমূহে ভাৰতত 'ব্যৱসায় কৰাৰ সহজতা' বৃদ্ধিৰ সুযোগৰ লগতে আমাৰ ব্যাপক আৰ্থিক সংস্কাৰৰ সুবিধা লাভ কৰিছে। ভাৰতৰ আন্তঃগাঁথনি খণ্ড আৰু সেউজ উদ্যোগত ডেনিছ কোম্পানী আৰু ডেনিছ পেঞ্চন পুঁজিৰ বাবে বিনিয়োগৰ যথেষ্ট সুযোগ আছে। আজি আমি ভাৰত-ইউৰোপীয় ইউনিয়নৰ সম্পৰ্ক, ভাৰত-প্ৰশান্ত মহাসাগৰীয় আৰু ইউক্ৰেইনকে ধৰি কেইবাটাও আঞ্চলিক আৰু গোলকীয় বিষয়ৰ ওপৰতো আলোচনা কৰিছোঁ। আমি আশা কৰোঁ যে ভাৰত-ইউৰোপীয় ইউনিয়ন মুক্ত বাণিজ্য চুক্তিৰ ওপৰত যিমান সম্ভৱ সোনকালে আলোচনা সম্পূৰ্ণ হ'ব। আমি এক মুক্ত, সামগ্ৰিক আৰু নিয়ম-আধাৰিত ইণ্ডো-পেচিফিক অঞ্চল নিশ্চিত কৰাৰ ওপৰত গুৰুত্ব আৰোপ কৰিছোঁ। আমি ইউক্ৰেইনত তাৎক্ষণিক যুদ্ধবিৰতি আৰু সমস্যা সমাধানৰ বাবে আলোচনা আৰু কূটনীতিৰ পথ গ্ৰহণৰ বাবে আহ্বান জনাইছোঁ। আমি জলবায়ুৰ ক্ষেত্ৰত আমাৰ সহযোগিতাৰ বিষয়েও আলোচনা কৰিছোঁ। ভাৰতে গ্লাছগো কপ-২৬ত লোৱা প্ৰস্তাৱসমূহ পূৰণ কৰিবলৈও প্ৰতিশ্ৰুতিবদ্ধ। আমি আৰ্ক’টিক অঞ্চলত সহযোগিতাৰ বাবে অধিক সুযোগ অন্বেষণ কৰিবলৈ সন্মত হৈছোঁ। মান্যবৰ, মই নিশ্চিত যে আপোনাৰ নেতৃত্বত ভাৰত আৰু ডেনমাৰ্কৰ মাজৰ সম্পৰ্কই এক নতুন মাত্ৰা লাভ কৰিব। কাইলৈ অনুষ্ঠিত হ'বলগীয়া দ্বিতীয় ভাৰত-নৰ্ডিক সন্মিলন আয়োজনৰ বাবে মই আপোনাসৱলৈ কৃতজ্ঞতা জ্ঞাপন কৰিছোঁ। আনহাতে, আজি প্ৰবাসী ভাৰতীয় অনুষ্ঠানত যোগদান কৰাৰ বাবে মই আপোনাক বহুত ধন্যবাদ জনাইছোঁ। কাৰণ আপুনি এই অনুষ্ঠানত উপস্থিত থাকিবলৈ সময় উলিয়াইছে, ই ভাৰতীয় সম্প্ৰদায়ৰ প্ৰতি আপোনাৰ প্ৰেমৰ প্ৰতীক। ধন্যবাদ বি.দ্ৰ.-এয়া প্ৰধানমন্ত্ৰীৰ ভাষণৰ আক্ষৰিক অনুবাদ নহয়। মূল ভাষণ তেওঁ হিন্দীতহে প্ৰদান কৰিছিল।
পুৰুষৰ ৫৭ কেজি ফ্ৰীষ্টাইল মল্লযুঁজত স্বৰ্ণ পদক অৰ্জন কৰা ৰবি দাহিয়াক অভিনন্দন প্ৰধানমন্ত্ৰী

বাৰ্মিংহামত অনুষ্ঠিত কমনৱেলথ গেমছত পুৰুষৰ ৫৭ কেজি ফ্ৰীষ্টাইল মল্লযুঁজত স্বৰ্ণ পদক অৰ্জন কৰাৰ বাবে ৰবি দাহিয়াক প্ৰধানমন্ত্ৰী শ্ৰী নৰেন্দ্ৰ মোদীয়ে অভিনন্দন জ্ঞাপন কৰে। প্ৰধানমন্ত্ৰীয়ে এইদৰে টুইট কৰে; "তেওঁ এজন চেম্পিয়নৰ দৰে খেলিছে আৰু আমাৰ দেশৰ বাবে অপৰিসীম গৌৰৱ কঢ়িয়াই আনিছে। বাৰ্মিংহাম কমনৱেলথ গেমছত স্বৰ্ণ পদক জয় কৰাৰ বাবে @ravidahiya60ক অভিনন্দন। তেওঁৰ সফলতাই প্ৰমাণ কৰে যে নিষ্ঠা আৰু অধ্যাৱসায় থাকিলে যিকোনো সপোন বাস্তৱায়িত হয়। #Cheer4India"
বিশ্ব হস্তী দিৱসত হাতী সংৰক্ষণবিদসকলৰ প্ৰচেষ্টাক প্ৰশংসা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে বিশ্ব হস্তী দিৱস উপলক্ষে হাতী সংৰক্ষণবিদসকলৰ প্ৰচেষ্টাক প্ৰশংসা কৰে। প্ৰধানমন্ত্ৰীগৰাকীয়ে লগতে বিগত ৮ বছৰত হাতীৰ ৰিজাৰ্ভৰ সংখ্যা বৃদ্ধি পোৱাত সন্তোষ প্ৰকাশ কৰিছে। এলানি টুইটত প্ৰধানমন্ত্ৰীগৰাকীয়ে কয়; “#WorldElephantDay ত হাতীক সুৰক্ষিতকৰণৰ বাবে আমাৰ অংগীকাৰক পুনৰবাৰ দোহাৰিছো। আপোনাসৱে জানিবলৈ পাই সুখী হ’ব যে ভাৰত হৈছে প্ৰায় ৬০% সকলো এছীয় হাতীৰ আৱাসস্থল। যোৱা ৮ বছৰত হাতীৰ ৰিজাৰ্ভৰ সংখ্যা বৃদ্ধি পাইছে। মই লগতে হাতীৰ সুৰক্ষাৰে জড়িত সকলোকে প্ৰশংসা কৰিছো।” “ভাৰতত হস্তী সংৰক্ষণৰ সফলতাক মানুহ-প্ৰাণীৰ সংঘাত ন্যূনতম কৰিবলৈ অব্যাহত থকা বৃহত্তৰ প্ৰচেষ্টাৰ প্ৰেক্ষাপটত মূল্যায়ন আৰু পৰিবেশ সচেতনতা বৃদ্ধিৰ ক্ষেত্ৰত স্থানীয় সমাজ আৰু তেওঁলোকৰ পৰম্পৰাগত জ্ঞানক একত্ৰিতকৰণৰ প্ৰেক্ষাপটত চাব লাগিব।”
প্ৰধানমন্ত্ৰীয়ে ভাৰতৰত্ন বাবাচাহেব  ড০ ভীমৰাও আম্বেদকাৰক মহাপৰিনিৰ্বাণ দিৱসত জনালে শ্ৰদ্ধাঞ্জল

প্ৰধানমন্ত্ৰী শ্ৰী নৰেন্দ্ৰ মোদীয়ে মহাপৰিনিৰ্বাণ দিৱসত ভাৰতৰত্ন বাবাচাহেব ড০ ভীমৰাও আম্বেদকাৰক শ্ৰদ্ধাঞ্জলি জ্ঞাপন কৰে। প্ৰধানমন্ত্ৰীয়ে সংসদত বাবাচাহেবক পুষ্পাঞ্জলি জ্ঞাপন কৰে। এক টুইটযোগে প্ৰধানমন্ত্ৰীয়ে কয়; "ভাৰতৰত্ন বাবাচাহেব ড০ ভীমৰাও আম্বেদকাৰক তেওঁৰ মহাপৰিনিৰ্বাণ দিৱসত শ্ৰদ্ধাঞ্জলি জ্ঞাপন কৰিছো।’’
প্ৰধানমন্ত্ৰীক সাক্ষাৎ ৰাছিয়াৰ উপ-প্ৰধানমন্ত্ৰী ডিমিট্ৰি ৰোগোজিনৰ

ৰাছিয়াৰ উপ-প্ৰধানমন্ত্ৰী ডিমিট্ৰি ৰোগোজিনে আজি আবেলি প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে। প্ৰধানমন্ত্ৰীয়ে চলিত বৰ্ষত তৃতীয় বাৰলৈ ভাৰত ভ্ৰমণৰ বাবে অহা উপ-প্ৰধানমন্ত্ৰী ডিমিট্ৰি ৰোগোজিনক আদৰণী জনায়। তেওঁ সন্তোষেৰে উল্লেখ কৰে যে চলিত বৰ্ষত কেইবালানিও উচ্চ পৰ্যায়ৰ বৈঠক অনুষ্ঠিত হৈছে আৰু যোৱা জুন মাহত বাৰ্ষিক দ্বিপাক্ষিক সন্মিলনত ভাগ লোৱাৰ উদ্দেশ্যে ছেইণ্ট পিটাৰ্ছবাৰ্গত ভ্ৰমণ কৰাৰ কথাও দোঁহাৰে। প্ৰধানমন্ত্ৰী আৰু উপ-প্ৰধানমন্ত্ৰী ডিমিট্ৰি ৰোগোজিনে দ্বিপাক্ষিক সম্পৰ্ক, বিশেষকৈ শক্তি খণ্ডত পূৰ্ণ সহযোগিতা আৰু উচ্চ-প্ৰযুক্তিবিদ্যাৰ ক্ষেত্ৰত ব্যাপক সহযোগিতাক গুৰুত্ব আৰোপ কৰি ইয়াৰ দ্ৰুত সম্প্ৰসাৰণ আৰু বিবিধতাৰ সন্দৰ্ভত বিস্তৃত আলোচনা কৰে। উপ-প্ৰধানমন্ত্ৰী ডিমিট্ৰি ৰোগোজিনে প্ৰধানমন্ত্ৰীক ৰাষ্ট্ৰপতি পুটিনৰ শুভেচ্ছা জ্ঞাপন কৰে আৰু প্ৰধানমন্ত্ৰীয়েও পুটিনলৈ আন্তৰিক শুভেচ্ছা জ্ঞাপন কৰে।
নবীকৰণযোগ্য শক্তিৰ ক্ষেত্ৰত ভাৰত আৰু ফ্ৰান্সৰ মাজত স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ২০১৮ৰ ১০ মাৰ্চত নতুন দিল্লীত ভাৰত আৰু ফ্ৰান্সৰ মাজত স্বাক্ষৰিত নবীকৰণযোগ্য শক্তিৰ ক্ষেত্ৰত বুজাবুজি চুক্তিত অনুমোদন জনায়। এই চুক্তি অনুসৰি ভাৰতৰ নেচনেল ইনষ্টিটিউট অব ছ’লাৰ এনার্জি(এনআইএছই) আৰু ফ্রান্সৰ কমিছাৰিয়েট অল এনার্জি এটোমিকে এট অক্স এনার্জিছ অল্টাৰনেটিভিছ সংস্থাৰ মাজত পাৰস্পৰিক সুবিধা চিহ্নিত ক্ষেত্রত গৱেষনা/প্রদর্শন/পাইলট প্রকল্প বিষয়ত কাম কৰাৰ লক্ষ্যৰে দুয়ো দেশে উদ্যোগ গ্ৰহণ কৰিব। পাৰস্পৰিক চুক্তিৰ ভিত্তিত দুয়ো দেশে আইএছএৰ সদস্য ৰাষ্ট্রসমূহত পাইলট প্রকল্প ৰূপায়ন আৰু আৰম্ভ কৰাৰ দিশত কাম কৰিব। যৌথ গৱেষনা প্রকল্প, যৌথ গৱেষনা আৰু উন্নয়ন, যৌথ কর্মশালা, গৱেষনা আৰু প্রযুক্তি বিনিময় তথা এই ক্ষেত্রত বিশেষজ্ঞ বিনিময়কে ধৰি বিভিন্ন উপায়ৰ জৰিয়তে সহযোগিতাৰে কাম কৰিব। বুজাবুজি চুক্তিত দুয়ো দেশৰ মাজত কৃৎকৌশল আৰু তথ্য নেটৱর্কিং বিষয়ৰ বিনিময়ৰো লক্ষ্য লোৱা হৈছে। এই বুজাবুজি চুক্তিয়ে দুয়ো দেশৰ মাজত দ্বি-পাক্ষিক পর্যায়ত সহযোগিতা অধিক সুদৃঢ় হোৱাত সহায় কৰিব।
তেলেংগানাৰ প্ৰতিষ্ঠা দিৱসত ৰাজ্যবাসীক শুভেচ্ছা প্ৰধানমন্ত্ৰীৰ; অন্ধ্ৰপ্ৰদেশবাসীকো শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে তেলেংগানাৰ প্ৰতিষ্ঠা দিৱস উপলক্ষে ৰাজ্যবাসীক শুভেচ্ছা জ্ঞাপন কৰে। তেওঁ এই উপলক্ষে অন্ধ্ৰপ্ৰদেশবাসীকো শুভেচ্ছা জনায়। এক বাৰ্তাত প্ৰধানমন্ত্ৰীয়ে কয়, “প্ৰতিষ্ঠা দিৱস উপলক্ষে তেলেংগানাবাসীক মোৰ আন্তৰিক শুভেচ্ছা জনাইছো। অনাগত বছৰবোৰত ৰাজ্যখনৰ লোকসকলৰ সপোন আৰু আশা-আকাংক্ষা পুৰণ হওঁক তাকে কামনা কৰিলো। অন্ধ্ৰপ্ৰদেশৰ ভাই-ভনীসকলো মোৰ শুভেচ্ছা জনাইছো। ৰাজ্যখনত বসবাস কৰা সকলোৰে সু-স্বাস্থ্য আৰু সমৃদ্ধিৰ বাবে মই ভগৱানৰ ওচৰত প্ৰাৰ্থনা জনাইছো।”
প্ৰধানমন্ত্ৰীয়ে আহমেদাবাদত নৱৰাত্ৰি উৎসৱ উদযাপনত অংশগ্ৰহণ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নিশা আহমেদাবাদৰ জিএমডিচি খেলপথাৰত নৱৰাত্ৰি মহোৎসৱত অংশগ্ৰহণ কৰে। প্ৰধানমন্ত্ৰীয়ে গুজৰাটৰ ৰাজ্যপাল শ্ৰী আচাৰ্য দেৱব্ৰত আৰু গুজৰাটৰ মুখ্যমন্ত্ৰী শ্ৰী ভূপেন্দ্ৰ পেটেলৰ সৈতে অনুষ্ঠানস্থলীত উপস্থিত হয়। প্ৰধানমন্ত্ৰীয়ে ৰাজ্যপাল আৰু মুখ্যমন্ত্ৰীৰ সৈতে মা অম্বাক অনুষ্ঠানস্থলীত লাখ লাখ ভক্তৰ সৈতে মহা আৰতি আগবঢ়ায়। ভাৰতীয় সংস্কৃতিৰ এক চিহ্ন আৰু গুজৰাটৰ স্থানীয় সোৱাদক মূৰ্ত কৰি তোলা নৱৰাত্ৰি উদযাপনত প্ৰধানমন্ত্ৰীৰ অংশগ্ৰহণে এই পৱিত্ৰ অনুষ্ঠানটোত ভক্তসকলৰ আনন্দ দুগুণ কৰি তোলে। মুখ্যমন্ত্ৰীয়ে মা অম্বাজী শ্ৰী যন্ত্ৰক প্ৰধানমন্ত্ৰীৰ ওচৰত এক শুভ স্মাৰক হিচাপে উপস্থাপন কৰে। প্ৰধানমন্ত্ৰীয়ে সাংস্কৃতিক কাৰ্যসূচী আৰু গৰ্বাও উপভোগ কৰে। দুদিনীয়া গুজৰাট ভ্ৰমণলৈ অহা প্ৰধানমন্ত্ৰীগৰাকীয়ে আজি কেইবাটাও অনুষ্ঠানত অংশগ্ৰহণ কৰে আৰু চুৰাট আৰু ভাৱনগৰত কেইবাটাও অনুষ্ঠানত অংশগ্ৰহণ কৰে আৰু আধাৰশিলা উদ্বোধন কৰে। তেওঁ আজি আহমেদাবাদত ৰাষ্ট্ৰীয় ক্ৰীড়া ২০২২ মুকলি ঘোষণা কৰে। কাইলৈ প্ৰধানমন্ত্ৰীয়ে ৫১ খন শক্তি পীঠৰ ভিতৰত অন্যতম অম্বাজীত আন এক ধৰ্মস্থলীত অংশগ্ৰহণ কৰিব। প্ৰধানমন্ত্ৰীয়ে আধাৰশিলা স্থাপন কৰিব আৰু অম্বাজীত ৭২০০ কোটি টকাৰ অধিক মূল্যৰ বিভিন্ন উন্নয়নমূলক প্ৰকল্প দেশবাসীলৈ উৎসৰ্গা কৰিব। প্ৰধানমন্ত্ৰীয়ে প্ৰধানমন্ত্ৰী আৱাস যোজনাৰ অধীনত নিৰ্মাণ কৰা ৪৫,০০০ তকৈও অধিক ঘৰৰ আধাৰশিলা উৎসৰ্গা আৰু স্থাপন কৰিব। প্ৰধানমন্ত্ৰীয়ে প্ৰসাদ আঁচনিৰ অধীনত অম্বাজী মন্দিৰত তৰংগা পাহাৰ- অম্বাজী- আবু ৰোড নিউ ব্ৰডগজ লাইনৰ আধাৰশিলা স্থাপন কৰিব আৰু তীৰ্থযাত্ৰাৰ সুবিধাৰ বিকাশ কৰিব। নতুন ৰে'ল লাইনটোৱে ৫১ টা শক্তি পীঠৰ ভিতৰত অম্বাজী ভ্ৰমণ কৰা লাখ লাখ ভক্তক উপকৃত কৰিব আৰু এই সকলো তীৰ্থস্থানত ভক্তসকলৰ উপাসনাৰ অভিজ্ঞতা সমৃদ্ধ কৰিব। অন্যান্য প্ৰকল্পসমূহ যিবোৰৰ আধাৰশিলা স্থাপন কৰা হ'ব তাৰ ভিতৰত আছে এয়াৰফৰ্চ ষ্টেচন, দিছাত ৰাণৱে নিৰ্মাণ আৰু সংশ্লিষ্ট আন্তঃগাঁথনি; অম্বাজী বাইপাছ ৰোড ইত্যাদি। প্ৰধানমন্ত্ৰীয়ে পশ্চিম মালবাহী ডেডিকেটেড কৰিডৰৰ ৬২ কিলোমিটাৰ দীঘল নতুন পালানপুৰ-নিউ মহেছানা শাখা আৰু ১৩ কিলোমিটাৰ দীঘল নতুন পালানপুৰ-নিউ চাটোদাৰ শাখা (পালানপুৰ বাইপাছ লাইন) উৎসৰ্গা কৰিব। ই পিপাভাভ, দীনদয়াল বন্দৰ কৰ্তৃপক্ষ (কান্দলা), মুন্দ্ৰা আৰু গুজৰাটৰ অন্যান্য বন্দৰসমূহৰ সৈতে যোগাযোগ বৃদ্ধি কৰিব। এই শাখাসমূহ মুকলি হোৱাৰ লগে লগে, ৱেষ্টাৰ্ণ ডেডিকেটেড মালবাহী কৰিডৰৰ ৭৩৪ কিলোমিটাৰ কাৰ্যক্ষম হ'ব। এই প্ৰসাৰৰ মুকলিৰ ফলত গুজৰাটৰ মেহছানা-পালানপুৰৰ উদ্যোগসমূহ উপকৃত হ'ব যেনে, ৰাজস্থানৰ স্বৰূপগঞ্জ, কেশৱগঞ্জ, কিষাণগড়; হাৰিয়ানাৰ ৰেৱাৰী-মানেচাৰ আৰু নাৰনাউল। প্ৰধানমন্ত্ৰীয়ে মিঠা- থাৰাদ- দিচা ৰোডৰ প্ৰশস্তকৰণকে ধৰি বিভিন্ন পথ প্ৰকল্পও উৎসৰ্গা কৰিব।
কেন্দ্ৰীয় কেবিনেটে ৰূপে ডেবিট কাৰ্ড আৰু কম মূল্যৰ ভীম-ইউপিআই লেনদেনৰ প্ৰচাৰৰ বাবে ইনচেণ্টিভ আঁচনিত অনুমোদন জনাইছে

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে ২০২২ চনৰ এপ্ৰিল মাহৰ পৰা এবছৰৰ বাবে ৰূপে ডেবিট কাৰ্ড আৰু কম মূল্যৰ ভীম-ইউপিআই লেনদেনৰ (ব্যৱসায়ীৰ পৰা ব্যক্তি) প্ৰচাৰৰ বাবে প্ৰেৰণামূলক আঁচনিত অনুমোদন জনাইছে। ৰূপে ডেবিট কাৰ্ড আৰু কম মূল্যৰ ভীম-ইউপিআই লেনদেন (পি টু এম)ৰ প্ৰচাৰৰ বাবে অনুমোদিত ইনচেণ্টিভ আঁচনিৰ আৰ্থিক ব্যয় হৈছে ২৬০০ কোটি টকা। উক্ত আঁচনিৰ অধীনত চলিত বিত্তীয় বৰ্ষ ২০২২-২৩ৰ বাবে ৰুপে ডেবিট কাৰ্ড আৰু কম মূল্যৰ ভীম-ইউপিআই লেনদেন (পিটুএম) ব্যৱহাৰ কৰি পইণ্ট অৱ চেল (পিঅ’এছ) আৰু ই-কমাৰ্চ লেনদেন প্ৰচাৰৰ বাবে অধিগ্ৰহণ কৰা বিত্তীয় ইনচেণ্টিভ প্ৰদান কৰা হ’ব। বেংকসমূহে এই কাম কৰি আছে। বিত্তমন্ত্ৰীগৰাকীয়ে ২০২২-২৩ বিত্তীয় বৰ্ষৰ বাজেটৰ সময়ত দিয়া ভাষণত পূৰ্বৰ বাজেটত ঘোষণা কৰা ডিজিটেল পেমেণ্টৰ বাবে চৰকাৰৰ আৰ্থিক সহায় অব্যাহত ৰখাৰ কথা ঘোষণা কৰে, সুলভ আৰু ব্যৱহাৰকাৰী-বন্ধুত্বপূৰ্ণ পেমেণ্ট প্লেটফৰ্মৰ ব্যৱহাৰক প্ৰসাৰিত কৰে। উপৰোক্ত বাজেট ঘোষণা অনুসৰি আঁচনিখন প্ৰস্তুত কৰা হৈছে। ডিজিটেল লেনদেনক অধিক প্ৰসাৰিত কৰাৰ বাবে ২০২১-২২ বিত্তীয় বৰ্ষত চৰকাৰে ২০২১-২২ বিত্তীয় বৰ্ষৰ বাজেট ঘোষণা অনুসৰি এক ইনচেণ্টিভ আঁচনিৰ অনুমোদন জনাইছিল। ফলত মুঠ ডিজিটেল পেমেণ্ট লেনদেনে বছৰৰ পিছত বছৰ ধৰি ৫৯ শতাংশ বৃদ্ধি পঞ্জীয়ন কৰিছে, ২০২০-২১ বিত্তীয় বৰ্ষত ৫,৫৫৪ কোটিৰ পৰা ২০২১-২২ বিত্তীয় বৰ্ষত ৮,৮৪০ কোটিলৈ বৃদ্ধি পাইছে। ভিম-ইউপিআইৰ লেনদেনে বছৰৰ পিছত বছৰ ধৰি ১০৬ শতাংশ বৃদ্ধি পঞ্জীয়ন কৰিছে, ২০২০-২১ বিত্তীয় বৰ্ষত ২,২৩৩ কোটি টকাৰ পৰা ২০২১-২২ বিত্তীয় বৰ্ষত ৪,৫৯৭ কোটি টকালৈ বৃদ্ধি পাইছে। ডিজিটেল পেমেণ্ট চিষ্টেম আৰু ভাৰতীয় ৰিজাৰ্ভ বেংক (আৰ বি আই)ৰ বিভিন্ন অংশীদাৰে ডিজিটেল পেমেণ্ট ইক’চিষ্টেমৰ উন্নয়নত শূন্য এম ডি আৰ শাসনৰ সম্ভাৱ্য বিৰূপ প্ৰভাৱৰ বিষয়ে উদ্বেগ প্ৰকাশ কৰে। ইয়াৰ উপৰিও ভাৰতীয় ৰাষ্ট্ৰীয় পেমেণ্ট নিগমে পৰিৱেশ তন্ত্ৰৰ অংশীদাৰসকলৰ বাবে ব্যয়বহুল মূল্য প্ৰস্তাৱ সৃষ্টি কৰিবলৈ, ব্যৱসায়ী গ্ৰহণযোগ্যতা বৃদ্ধি কৰিবলৈ আৰু নগদ ধন পৰিশোধৰ ঠাইত ডিজিটেল পেমেণ্ট কৰিবলৈ ভীম-ইউপিআই আৰু ৰুপে ডেবিট কাৰ্ডৰ লেনদেনক উৎসাহিত কৰিছে। সমগ্ৰ দেশতে ডিজিটেল পেমেণ্টৰ প্ৰসাৰৰ বাবে ভাৰত চৰকাৰে কেইবাটাও পদক্ষেপ গ্ৰহণ কৰিছে। বিগত বছৰবোৰত ডিজিটেল পেমেণ্ট লেনদেনত প্ৰচণ্ড বৃদ্ধি হৈছে। ক’ভিড-১৯ সংকটৰ সময়ত ডিজিটেল পেমেণ্টে ক্ষুদ্ৰ ব্যৱসায়ীকে ধৰি ব্যৱসায়িক প্ৰতিষ্ঠানসমূহৰ কাম-কাজত সহায় কৰিছিল আৰু সামাজিক দূৰত্ব বজাই ৰখাত সহায় কৰিছিল। ২০২২ চনৰ ডিচেম্বৰ মাহত ৭৮২.৯ কোটি ডিজিটেল পেমেণ্ট লেনদেনৰ অভিলেখ গঢ়িছে ইউপিআইৰ মূল্য ১২.৮২ লাখ কোটি টকা। এই উদগনি মূলক আঁচনিয়ে এক শক্তিশালী ডিজিটেল পৰিশোধ পৰিস্থিতিতন্ত্ৰ গঢ়ি তোলাত সহায় কৰিব আৰু ৰূপে ডেবিট কাৰ্ড আৰু ভীম-ইউপিআই ডিজিটেল লেনদেনৰ প্ৰচাৰ কৰিব। 'সবকা সাথ, সবকা বিকাশ'ৰ উদ্দেশ্যৰ সৈতে সংগতি ৰাখি, আঁচনিখনে ইউপিআই লাইট আৰু ইউপিআই ১২৩পিএৱাইক অৰ্থনৈতিক আৰু ব্যৱহাৰকাৰী-অনুকূল ডিজিটেল পৰিশোধ সমাধান হিচাপে প্ৰচাৰ কৰিব আৰু দেশত, জনসংখ্যাৰ সকলো খণ্ড আৰু খণ্ডত ডিজিটেল পৰিশোধ অধিক গভীৰ কৰাত সহায় কৰিব।
পৰ্যটন খণ্ডত জম্মু আৰু কাশ্মীৰে প্ৰগতিশীল উন্নয়ণৰ অভিলেখ গঢ়াৰ বাবে সন্তুষ্টি প্ৰকাশ কৰিছে প্ৰধানমন্ত্ৰীয়ে

পৰ্যটন খণ্ডত জম্মু আৰু কাশ্মীৰে প্ৰগতিশীল উন্নয়ণৰ অভিলেখ ৰচনা কৰাত সন্তুষ্টি প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। জম্ম আৰু কাশ্মীৰৰ ‘তথ্য আৰু জন সংযোগ বিভাগ’ৰ এক তথ্যৰ উদ্ধৃতিৰে প্ৰধানমন্ত্ৰীয়ে ‘টুইট’ কৰিছে; “আশ্চৰ্যকৰ বাতৰি! জম্মু আৰু কাশ্মীৰৰ জনসাধাৰণলৈ তেওঁলোকৰ আন্তৰিকতা আৰু আতিথ্যৰ বাবে অভিনন্দন জ্ঞাপন কৰিছোঁ”!
প্ৰধানমন্ত্ৰীয়ে ৭৫ লাখ সূৰ্য নমস্কাৰ চেলেঞ্জক ভূয়সী প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে সুস্থ হৈ থকাৰ প্ৰয়োজনীয়তাৰ কথা গুৰুত্বসহকাৰে উল্লেখ কৰি ৭৫ লাখ সূৰ্য নমস্কাৰ চেলেঞ্জক ভূয়সী প্ৰশংসা কৰে। ভাৰতৰ আগশাৰীৰ এথলীটসকলক লৈ ভাৰতীয় ক্ৰীড়া প্ৰাধিকৰণে আয়োজন কৰা ৭৫ লাখ সূৰ্য নমস্কাৰ চেলেঞ্জ সন্দৰ্ভত প্ৰতিক্ৰিয়া ব্যক্ত কৰি প্ৰধানমন্ত্ৰীয়ে এইদৰে টুইট কৰেঃ ‘চলিত গোলকীয় মহামাৰীয়ে পুনৰ এবাৰ আমাক এই কথা সোঁৱৰাই দিছে যে নিজকে সুস্থ কৰি ৰখা আৰু ৰোগ প্ৰতিৰোধ ক্ষমতা বৃদ্ধি কৰাটো অত্যন্ত প্ৰয়োজন। একে সময়তে, মই সকলোকে ক’ভিড-১৯ সম্পৰ্কীয় প্ৰট’কল মানি চলিবলৈ আৰু ভেকচিন গ্ৰহণ কৰিবলৈ পুনৰ এবাৰ আহ্বান জনাইছো।’
কাইলৈ বিহাৰৰ বাৰাউণী ভ্ৰমণ কৰিব প্ৰধানমন্ত্ৰীয়ে

প্ৰধানমন্ত্ৰীয়ে আধাৰশিলা মুকলি কৰিব পাটনা মেট্ৰ’ ৰে’ল প্ৰকল্পৰ পাটনা চিটি গেছ ডিষ্ট্ৰিবিউশ্যন প্ৰকল্প মুকলি কৰিব প্ৰধানমন্ত্ৰীয়ে পাটনাত নদী তীৰ উন্নয়ন প্ৰকল্পৰ প্ৰথম পৰ্যায়ৰ কাম মুকলি কৰিব প্ৰধানমন্ত্ৰীয়ে বাৰাউণী শোধনাগাৰ সম্প্ৰসাৰণৰ আধাৰশিলা মুকলি কৰিব প্ৰধানমন্ত্ৰীয়ে চাপ্ৰা আৰু পুৰ্ণিয়াত চিকিৎসা মহাবিদ্যালয়ৰ আধাৰশিলা মুকলি কৰিব প্ৰধানমন্ত্ৰীয়ে প্ৰধানমন্ত্ৰীয়ে অন্যান্য ভালেমান প্ৰকল্পও মুকলি কৰিব প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ অৰ্থাৎ ১৭ ফেব্ৰুৱাৰীত বিহাৰ ভ্ৰমণ কৰিব। প্ৰথমেই প্ৰধানমন্ত্ৰী মোদীয়ে বাৰাউণীত উপস্থিত হৈ বিহাৰৰ বাবে এলানি উন্নয়নমূলক প্ৰকল্প মুকলি কৰিব। এই প্ৰকল্পসমূহে পাটনাৰ লগতে ইয়াৰ দাঁতিকাষৰীয়া এলেকাসমূহৰ মাজত যাতায়াত ব্যৱস্থা উন্নত কৰি তুলিব। এই প্ৰকল্পসমূহে চহৰখন আৰু সমগ্ৰ অঞ্চলটোতেই বিদ্যুৎ শক্তিৰ উপলব্ধতা সুনিশ্চিত কৰিব। এই প্ৰকল্পসমূহে সাৰ উৎপাদনৰ দিশটোক ত্বৰান্বিত কৰিব আৰু বিশেষভাৱে বিহাৰত অনাময় ব্যৱস্থা আৰু স্বাস্থ্য খণ্ডক উত্তৰণ প্ৰদান কৰিব। খণ্ডভিত্তিত প্ৰকল্পসমূহৰ সবিশেষ তলত দিয়াধৰণৰ – নগৰ উন্নয়ন আৰু অনাময় ব্যৱস্থা প্ৰধানমন্ত্ৰীয়ে পাটানা মেট্ৰ’ ৰে’ল প্ৰকল্পৰ আধাৰশিলা মুকলি কৰিব, আশা কৰা হৈছে যে এই মেট্ৰ’ ৰে’ল প্ৰকল্পই পাটনা আৰু ইয়াৰ দাঁতিকাষৰীয়া এলেকাসমূহত যোগাযোগ ব্যৱস্থাক বাৰুকৈয়ে ত্বৰান্বিত কৰিব। প্ৰধানমন্ত্ৰীয়ে পাটনাত নদী তীৰ উন্নয়ন প্ৰকল্পৰ প্ৰথম পৰ্যায়ৰ কাম মুকলি কৰিব। প্ৰধানমন্ত্ৰীয়ে ৯৬.৫৪ কিলোমিটাৰ এলেকা সামৰি থকা কৰ্মালিচক পয়ঃপ্ৰণালী নেটৱৰ্কৰো আধাৰশিলা মুকলি কৰিব। প্ৰধানমন্ত্ৰীয়ে বাঢ়, চুলতানগঞ্জ আৰু নৌগাছিয়াত পয়ঃপ্ৰণালী ব্যৱস্থা কাৰখানা সম্পৰ্কীয় কাম-কাজৰো শুভাৰম্ভ কৰিব। তেওঁ লগতে বিভিন্ন স্থানত ২২ টা অম্ৰুট প্ৰকল্পৰ বাবে আধাৰশিলা স্থাপন কৰিব। ৰে’লৱে প্ৰধানমন্ত্ৰীয়ে নিম্নোক্ত স্থানসমূহত ৰে’ল আলিৰ বৈদ্যুতিকৰণ ব্যৱস্থাৰ শুভাৰম্ভ কৰিব – · বাৰাউণী – কুমেদপুৰ · মুজাফৰপুৰ – ৰাক্সাউল · ফাটুহা – ইছলামপুৰ · বিহাৰশ্বৰীফ – ডানিয়াৱান এই ভ্ৰমণকালতে প্ৰধানমন্ত্ৰীয়ে ৰাঁচী – পাটনা সাপ্তাহিক এক্সপ্ৰেছ ৰে’লগাড়ীখনো শুভাৰম্ভ কৰিব। তেল আৰু গেছ – প্ৰধানমন্ত্ৰী মোদীয়ে জগদীশপুৰ – বাৰাণসী প্ৰাকৃতিক গেছ পাইপলাইনৰ ফুলপুৰৰ পৰা পাটনা অংশৰ শুভ উদ্বোধন কৰিব। তেওঁ লগতে পাটানা চিটি গেছ বিতৰণ প্ৰকল্পৰো শুভাৰম্ভ কৰিব। প্ৰধানমন্ত্ৰীয়ে এই ভ্ৰমণকালতে বাৰাউণী শোধনাগাৰৰ সম্প্ৰসাৰণ প্ৰকল্পৰ ৯এম এম টি এভিইউৰ আধাৰশিলা মুকলি কৰিব। প্ৰধানমন্ত্ৰীয়ে পাৰাদীপ-হালদিয়া-দুৰ্গাপুৰ পাইপলাইনৰ পৰা মুজফৰপুৰ আৰু পাটনালৈ যোৱা অংশৰ পৰিবৰ্ধনৰ বাবেও আধাৰশিলা মুকলি কৰিব। প্ৰধানমন্ত্ৰীয়ে লগতে বাৰাউণী শোধনাগাৰৰ এটিএফ হাইড্ৰ’ট্ৰিটিং ইউনিট (INDJET)ৰ বাবে আধাৰশিলা মুকলি কৰিব। এই প্ৰকল্পসমূহে চহৰখনৰ লগতে সমগ্ৰ অঞ্চলটোতেই বিদ্যুৎশক্তিৰ উপলব্ধতা সুনিশ্চিত কৰিব। স্বাস্থ্যখণ্ড প্ৰধানমন্ত্ৰী নৰেন্দ্ৰ মোদীয়ে চৰণ, ছাপ্ৰা আৰু পুৰ্ণিয়াত চিকিৎসা মহাবিদ্যালয়ৰ আধাৰশিলা মুকলি কৰিব। প্ৰধানমন্ত্ৰীয়ে লগতে ভগলপুৰ আৰু গয়াত চিকিৎসা মহাবিদ্যালয়ৰ উন্নীতকৰণৰ কামৰো আধাৰশিলা মুকলি কৰিব। সাৰ প্ৰধানমন্ত্ৰীয়ে বিভিন্ন প্ৰকল্পৰ আধাৰশিলাৰ লগতে বাৰাউণীত এম’নিয়া-ইউৰিয়া সাৰ চৌহদৰ বাবেও আধাৰশিলা মুকলি কৰিব। বাৰাউণীৰ পৰা প্ৰধানমন্ত্ৰীয়ে ঝাৰখণ্ডলৈ ৰাওনা হ’ব, তাতেই তেওঁ হাজাৰিবাগ আৰু ৰাঁচীলৈও যাব।
সংস্কৃত আৰু হিন্দী সাহিত্যৰ পণ্ডিত ড০ ৰমা কান্ত শুল্কাৰ মৃত্যুত প্ৰধানমন্ত্ৰীৰ শোক প্ৰকাশ

সংস্কৃত আৰু হিন্দী সাহিত্যৰ পণ্ডিত ড০ ৰমা কান্ত শুক্লাৰ মৃত্যুত গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “সংস্কৃত আৰু হিন্দী সাহিত্য জগতলৈ অমূল্য অৱদান আগবঢ়োৱা ড০ ৰমাকান্ত শুক্লা ডাঙৰীয়াৰ দেহাৱসানত অত্যন্ত দুখ পাইছো। শোকৰ এই মুহূৰ্তত তেখেতৰ পৰিয়াল-পৰিজন আৰু প্ৰশংসকসকলৰ প্ৰতি সমবেদনা জনাইছো। ওঁম শান্তি”!
নতুন দিল্লীত ভাৰতীয় প্ৰত্নতাত্ত্বিক জৰীপ বিভাগৰ মুখ্য কাৰ্যালয় উদ্বোধন কৰিলে প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীৰ তিলক মাৰ্গত “ধৰোহৰ ভৱন” শীৰ্ষক ভাৰতীয় প্ৰত্নতাত্ত্বিক জৰীপ বিভাগৰ মুখ্য কাৰ্যালয়ৰ নতুন ভৱন উদ্বোধন কৰে। এই উপলক্ষে তেওঁ কয় যে ভাৰতীয় প্ৰত্নতাত্ত্বিক জৰীপ বিভাগে বিগত ১৫০তকৈও অধিক কাল কেতবোৰ গুৰুত্বপূৰ্ণ কাম কৰি আহিছে। প্ৰধানমন্ত্ৰীয়ে আমাৰ ইতিহাসৰ গৌৰৱোজ্জল দিশবোৰত গুৰুত্বৰ লগতে আমাৰ চহকী প্ৰত্নতাত্ত্বিক ঐতিহ্যত প্ৰতি জোৰ দিয়ে। তেওঁ কয় যে প্ৰতিজন ব্যক্তিয়ে তেওঁলোকৰ চহৰ, নগৰ আৰু অঞ্চলসমূহৰ স্থানীয় বুৰঞ্জী আৰু প্ৰত্নতত্বসমূহৰ বিষয়ে জনাত আগভাগ ল’ব লাগে। স্থানীয় প্ৰত্নতত্বসমূহৰ বিষয়ে পাঠ্যক্ৰমতো সন্নৱিষ্ট কৰিব লাগে বুলি তেও কয়। এই প্ৰসংগত তেওঁ লগতে সু-প্ৰশিক্ষিত স্থানীয় গাইডৰ ওপৰত গুৰুত্ব দিয়ে, যিসকলে তেওঁলোকৰ এলেকাটোৰ ঐতিহ্য আৰু বুৰঞ্জীৰ বিষয়ে ভালকৈ জানে। তেওঁ কয় যে প্ৰত্নতত্ববিদসকলে বহু সময় কঠোৰ পৰিশ্ৰমেৰে আৱিষ্কাৰ কৰা প্ৰত্নতাত্ত্বিক দিশবোৰৰ এটাকৈ কাহিনী কথিত থাকে। এই প্ৰসংগত তেওঁ কেইবছৰমানৰ আগতে তদানিন্তন ফ্ৰান্সৰ ৰাষ্ট্ৰপতিয়ে চণ্ডীগড় ভ্ৰমণ কৰি ভাৰত-ফ্ৰান্স প্ৰত্নতাত্ত্বিত দলে কৰা আৱিষ্কাৰৰ স্ব-চক্ষে প্ৰত্যক্ষ কৰে। প্ৰধানমন্ত্ৰীয়ে কয় যে ভাৰতে ইয়াৰ মহান ঐতিহ্যবোৰ গৌৰৱ আৰু বিশ্বাসেৰে সমগ্ৰ বিশ্বতে প্ৰদৰ্শিত কৰিব লাগে। নতুন মুখ্য কাৰ্যালয়টো শক্তি সক্ষম পোহৰ আৰু বৰষুণৰ পানী সংগ্ৰহকে ধৰি অত্যাধূনিক সা-সুবিধাৰে সু-সজ্জিতকৈ নিৰ্মাণ কৰা হৈছে। এই কাৰ্যালয়টোত ১.৫ লাখ গ্ৰন্থ আৰু আলোচনী ৰাখিব পৰাকৈ এটা কেন্দ্ৰীয় প্ৰত্নতাত্ত্বিক সংগ্ৰহালয়ো থাকিব।
জম্মু-কাশ্মীৰ সংৰক্ষণ (সংশোধনী) অধ্যাদেশ ২০১৯ লৈ কেবিনেটৰ অনুমোদন

প্রধানমন্ত্রী নৰেন্দ্র মোদীৰ পৌৰহিত্যত বৃহস্পতিবাৰে অনুষ্ঠিত কেন্দ্ৰীয় কেবিনেটৰ এখন বৈঠকত জম্মু-কাশ্মীৰ চৰকাৰৰ প্রস্তাৱ অনুসৰি সংবিধান (জম্মু-কাশ্মীৰৰ বাবে) সংশোধনী সংক্রান্তীয় নির্দেশনামা, ২০১৯ লৈ যাৱতীয় অনুমোদন প্ৰদান কৰা হৈছে। ১৯৫৪ চনৰ এই সংক্রান্তীয় নির্দেশনামাখন এই সিদ্ধান্তযোগে নতুনকৈ সংশোধন কৰিবলৈ বিচৰা হৈছে। এই সংশোধনী সংক্রান্তীয় বিজ্ঞপ্তি জাৰি হোৱাৰ ফলত জম্মু-কাশ্মীৰত কর্মৰত অনুসূচীত জাতি আৰু অনুসূচীত জনজাতিৰ কর্মীসকলৰ পদোন্নতি আৰু অর্থনৈতিক দিশেৰে দুর্বল শ্রেণীৰ বাবে শিক্ষা আৰু সংস্থাপনৰ ক্ষেত্ৰত ১০ শতাংশ আসন সংৰক্ষণৰ সিদ্ধান্ত ৰূপায়ণ কৰা সম্ভব হ’ব। জম্মু-কাশ্মীৰত ইতিমধ্যেই বিভিন্ন ক্ষেত্রত সংৰক্ষণৰ যি ব্যৱস্থা চলি আছে, এই নতুন সংশোধনীৰ মাধ্যমেৰে সংশ্লিষ্ট ব্যৱস্থাৰ উপৰিও এইবোৰ সুযোগ-সুবিধাও দিয়া হ’ব। ২০১৯ ৰ জানুৱাৰী মাহত ১০৩ সংখ্যক সংবিধান সংশোধনৰ মাধ্যমেৰে সমগ্ৰ দেশজুৰি অর্থনৈতিক দিশেৰে দুর্বল শ্রেণীৰ লোকসকলৰ বাবে শিক্ষা আৰু চাকৰিৰ ক্ষেত্রত যি ১০ শতাংশ সংৰক্ষণৰ ব্যৱস্থা কৰা হৈছে, জম্মু-কাশ্মীৰতো সেয়া কার্যকৰী কৰাৰ বাবে এই সংশোধনী উত্থাপন কৰা হৈছে। অনুসূচীত জাতি আৰু অনুসূচীত জনজাতিসমূহৰ পদোন্নতি সংক্রান্তীত এই সংশোধনীৰ ফলত অন্যান্যসকলৰ মাজত গুজ্জৰ আৰু বাকেৰোৱাল গোষ্ঠীৰ লোকসকলো অন্তর্ভুক্ত হ’ব। আনহাতে, জম্মু-কাশ্মীৰৰ আন্তর্জাতিক সীমান্তত বসবাসকাৰীসকলৰ বাবে ৩ শতাংশ হাৰত সংৰক্ষণৰ সুবিধাৰ ক্ষেত্রত প্রকৃত নিয়ন্ত্রণ ৰেখাৰ ৬ কিলোমিটাৰৰ ভিতৰত বসবাসকাৰীসকলৰ বাবে পূর্বে নিৰ্ধাৰাণ কৰা সুবিধাৰ সমমান সুবিধা প্ৰদান কৰা হ’ব।
অসমত নাও দুর্ঘটনাত প্রধানমন্ত্রীৰ শোক প্রকা

প্রধানমন্ত্রী শ্রী নৰেন্দ্র মোদীয়ে অসমত নাও দুর্ঘটনাত শোক প্রকাশ কৰিছে। তেওঁ যাত্রীসকলক উদ্ধাৰৰ বাবে সম্ভাব্য সকলো ধৰণৰ উদ্যোগ গ্ৰহণৰ কথা জনাইছে। এটা ট্যুইট বার্তাত শ্রী মোদীয়ে কৈছে; "অসমত নাও দুর্ঘটনাৰ খবৰত মই শোকাহত। যাত্রীসকলক উদ্ধাৰৰ বাবে সম্ভাব্য সকলো ধৰণৰ উদ্যোগ গ্ৰহণ কৰা হৈছে। সকলোৰে সুৰক্ষা আৰু কল্যাণ কামনা কৰিছো।"
ভাৰতৰ পাম তেল ক্ষেত্ৰ আৰু উৎপাদন বৃদ্ধিৰ পদক্ষেপত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেট বৈঠকত ভাৰতৰ পাম তেল ক্ষেত্ৰ আৰু উৎপাদন বৃদ্ধিৰ বাবে গ্ৰহণ কৰা পদক্ষেপত অনুমোদন জনায়। এইবোৰৰ ভিতৰত- এনএমঅ’অ’পি(তৈলবীজ আৰু পাম তেলৰ ৰাষ্ট্ৰীয় মিচন)ৰ অধীনত তেল পাম খেতিৰ ভূমি চিলিঙৰ সীমাত ৰেহাই দিয়া। কেবিনেটে কর্প’ৰেট সংস্থাসমূহে যাতে পাম তেল উৎপাদনৰ প্ৰতি আৰু অধিক আগ্রহী হয়, তাৰবাবে তৈলবীজ আৰু পাম তেলৰ ৰাষ্ট্ৰীয় মিচনৰ অধীনত ২৫ হেক্টৰতকৈ অধিক ভূমিত প্রয়োজনীয় চৰকাৰী সাহায্যৰ সিদ্ধান্ত গ্রহণ কৰে। চৰকাৰৰ এই সিদ্ধান্তৰ পৰিপ্রেক্ষিতত ১০০ শতাংশ প্রত্যক্ষ বিদেশী বিনিয়োগৰ সুফল লাভ কৰিব। এনএমঅ’অ’পিৰ ক্ষুদ্ৰ অভিযান-II ৰ অধীনত ইয়াৰ সাহায্যৰ স্থিতিৰ সংশোধন। কেবিনেটে লগতে পাম তেলৰ উৎপাদন বৃদ্ধিৰ কাম আৰু অধিক কৰাত উৎসাহ যোগাবলৈ সাহায্য প্ৰদানৰ বাবে নীতি-নিয়মৰো সংশোধন কৰাৰ ক্ষেত্ৰত সিদ্ধান্ত গ্রহণ কৰে। এই পদক্ষেপৰ জৰিয়তে নিম্নোলিখিত ফলাফল আশা কৰা হৈছেঃ চন পৰি থকা ভূমিত বৃহৎ হাৰত পাম তেলৰ পুলি ৰোপনৰ বাবে কৰ্প’ৰেট সংস্থাসমূহে উৎসাহিত হ’ব। এই এনএমঅ’অ’পিৰ অধীনত সকলো বাধা-নিষেধ ৰেহাই দিয়াৰ ফলত এই আঁচনিৰ লাভালাভ আদায় কৰি ব্যক্তিগত খণ্ডৰ উদ্যোগী/কৰ্প’ৰেট সংস্থা/যৌথ কোম্পানী সমূহে পাম তেলৰ পুলি ৰোপনৰ নামত বিনিয়োগ বৃদ্ধি কৰিব। কৃষকসকলক বৃহৎ হাৰত পাম তেলৰ খেতি কৰাত উৎসাহিত কৰিব। ইয়াৰ ব্যয়ৰ ক্ষেত্ৰত কৰা সংশোধনে সকলোকে পাম তেলৰ খেতি কৰিবলৈ প্ৰণোদিত কৰিব। কৃষি, সহযোগিতা আৰু কৃষক কল্যান বিভাগে সংশোধিত ব্যয়ৰ হিচাপত ৰাজ্য/সংস্থাক বাৰ্ষিক কাৰ্য পৰিকল্পনাক অনুমোদন জনাব। ব্যক্তিগত খণ্ডৰ উদ্যোগী/কৰ্প’ৰেট সংস্থা/যৌথ কোম্পানী সমূহক পাম তেলৰ পুলি ৰোপনৰ বাবে সংশ্লিষ্ট ৰাজ্যসমূহে আমন্ত্ৰণ জনাব। বৰ্তমান ১২খন ৰাজ্যত এই আঁচনি ৰূপায়ণ কৰা হৈছে। সেইবোৰ হ’ল-অন্ধ্ৰপ্ৰদেশ, কৰ্ণাটক, তামিলনাডু, মিজোৰাম. ওড়িশা, কেৰালা, তেলেংগানা, চত্তীশগড়, গুজৰাট, অৰুণাচলপ্ৰদেশ, নাগালেণ্ড আৰু অসম। এই ১২খন জিলাৰ ১৩৩খন জিলাত পাম তেলৰ খেতি কৰা হৈছে। এই সকলোবোৰো এনএমঅ’অ’পিৰ অধীনত সামৰি লোৱা হৈছে। ইয়াৰ বাবে প্ৰয়োজনীয় ধন এনএমঅ’অ’পিৰ অধীনত কৰা হৈছে। সেইবাবে অতিৰিক্ত ধনৰ প্ৰয়োজন নাই। দ্বাদশ পঞ্চ বাৰ্ষিক পৰিকল্পনাত এই পাম তেলৰ বাৰ্ষিক অগ্ৰগতি তলত উল্লেখ কৰা ধৰণঃ বছৰ আঁচনিৰ নাম পাম তেলৰ খেতি কৰা ভূমি বৃদ্ধি(হেক্টৰ হিচাপত) মুঠ ধন (লাখৰ হিচাপত) নিৰ্ধাৰিত লক্ষ্য সফলতা ধন আবণ্টন 2012-13 ISOPOM & OP 27337 14425 6683.80 3823.49 2016-17
উজ্জ্বলা ৰাজ সাহায্য সন্দৰ্ভত আজিৰ সিদ্ধান্তই পাৰিবাৰিক বাজেটৰ ওপৰত হেঁচা বহুখিনি কমাব: প্রধানমন্ত্র

প্রধানমন্ত্রী শ্রী নৰেন্দ্র মোদীয়ে কৈছে যে উজ্জ্বলা ৰাজ সাহায্য আৰু পেট্রোল তথা ডিজেলৰ দাম কমোৱা বিষয়ত আজিৰ সিদ্ধান্তই বিভিন্ন ক্ষেত্রৰ ওপৰত ইতিবাচক প্রভাৱ পেলাব, আমাৰ নাগৰিকসকলে সকাহ পাব আৰু জীৱন যাপনৰ স্বাচ্ছন্দ্য অধিক বাঢ়িব। বিত্ত মন্ত্রীৰ ট্যুইট উদ্ধৃত কৰি, এটা ট্যুইট বার্তাত প্রধানমন্ত্রীয়ে কয় : “মানুহেই আমাৰ বাবে সকলো সময়তে সবাতোকৈ আগত! পেট্রোল আৰু ডিজিলৰ দাম উল্লেখযোগ্যভাৱে কমাত বিভিন্ন ক্ষেত্রৰ ওপৰত ইতিবাচক প্রভাৱ পৰিব, আমাৰ নাগৰিকসকলে সকাহ পাব আৰু জীৱন যাপনৰ স্বাচ্ছন্দ্য অধিক বাঢ়িব।”